Bajnokok Ligája: olasz visszavágás?
Kedden az E, az F, a G és a H csoportban rendezik a 2. forduló mérkõzéseit a labdarúgó Bajnokok Ligájában. A játéknap legizgalmasabbnak ígérkezõ meccse Manchesterben lesz, ahol a United fogadja az AS Romát.
A két gárda nem is oly rég, áprilisban találkozott egymással utoljára. Akkor a BL negyeddöntõjében a Manchester United megalázó különbséggel, 7–1-re verte az AS Romát az Old Traffordon.
„Hét gólt szerezni ilyen kitûnõ együttes ellen rendkívüli alkalom, az egy mesés eredmény volt. Ez ritkán fordul elõ, így nem számíthatunk hasonlóan sima találkozóra" – mondta Owen Hargreaves, a hazaiak középpályása, aki akkor még a Bayern Münchent erõsítette.
Ezúttal jóval kisebb is a tét, hiszen a csoportkör második fordulójában találkozik a két együttes, és a továbbjutás szempontjából – jelen állás szerint – nem ígérkezik sorsdöntõnek, már csak azért sem, mert a nyitókörben mindkét együttes begyûjtötte a három pontot.
Van miért visszavágniuk Tottiéknak, kérdés, hogy mennyire maradt meg bennük a nagy vereség.
Perrotta (balra), az AS Roma játékosa gólt szerzett az ukrán Dinamo Kijev ellen, vajon betalál-e a Manchester United kapujába is?